PATVIRTINTA

 Kulvos A. Kulviečio mokyklos

 direktoriaus 2018 m. lapkričio 9 d.

 įsakymu Nr. V- 210

**JONAVOS R. KULVOS ABRAOMO KULVIEČIO MOKYKLOS**

**PEDAGOGŲ ETIKOS KODEKSAS**

1. **BENDROSIOS NUOSTATOS**
2. Jonavos r. Kulvos Abraomo Kulviečio mokyklos (toliau – mokyklos) darbuotojų etikos kodeksas (toliau – Etikos kodeksas) įtvirtina mokyklos pedagogų, administracijos, kitų darbuotojų veiklos principus, kurių tiesiogiai nenustato Lietuvos Respublikos teisės aktai, darbo sutartys ir mokyklos vidaus tvarkos dokumentai, taip pat apibrėžia šių principų pažeidimų nagrinėjimo tvarką.
	1. Etikos kodeksas siejamas su mokyklos nuostatais, darbuotojų pareiginiais nuostatais, Vidaus darbo tvarkos taisyklėmis, LR Pedagogų etikos kodeksu, patvirtintu Švietimo ir mokslo ministrės 2018 m. birželio 12 d. įsakymu Nr. V-561, Bendruoju asmens duomenų apsaugos įstatymu ir reglamentu, įsigaliojusiu 2018 m. gegužės 25 d., LR Lygių galimybių įstatymo 2017 m. liepos 25 d. nauja redakcija, kitais teisės aktais.
	2. Etikos kodekso paskirtis – telkti mokyklos darbuotojus pripažinti ir įtvirtinti svarbiausius darbinės veiklos vertybinius principus: teisingumą, sąžiningumą, pagarbą žmogui ir jo privačiam gyvenimui, socialinę lygybę, toleranciją, profesinę bei pilietinę atsakomybę, tiesos siekimą; kurti mokykloje demokratišką, saugią aplinką, skatinančią pasitikėjimą, kūrybingumą, profesinės kompetencijos tobulinimą bei dvasingumą; įvardyti etikos požiūriu vengtiną elgesį; teikti konfliktinių situacijų, susijusių su etikos principų nesilaikymu, vertinimo ir sprendimo rekomendacijas.
3. **PAGRINDINĖS SĄVOKOS**

**Etika** – tai asmens elgesį ir veiksmus sąlygojantis vertybių taikymas.

**Moralė** – tai žmonių elgesį reguliuojančios normos ir principai.

**Pedagogų etika** – dora, pareigingumu, atsakingumu, kūrybingumu, sąžiningumu, teisingumu, žmoniškumu, objektyvumu grindžiami tarpusavio ir darbo santykiai.

**Etikos normų pažeidimas** – poelgis, veiksmas, elgesys darbe, visuomenėje, tarpusavio

bendravime, sukeliantis prieštaringus bendradarbių vertinimus, pasireiškiančius priimtų PEK dorovinės elgsenos normų nepaisymu, ignoravimu ar pažeidimu, kuris blogina bendruomenės mikroklimatą, trikdo darbinę nuotaiką ir darbo ritmą.

**Etikos problema** – netinkamai padarytas sprendimas ar atliktas veiksmas, pažeidžiant etikos normas.

**Etiškas sprendimas** – tai geras, teisingas, visuomenės daugumos puoselėjamoms vertybėms neprieštaraujantis sprendimas.

**Privatus darbuotojo interesas** – turtinis arba neturtinis darbuotojo suinteresuotumas, galintis turėti įtakos sprendimams atliekant tarnybines pareigas.

**Interesų konfliktas** – situacija, kai darbuotojas atlikdamas savo pareigas vykdo pavedimus ir dalyvauja sprendimų priėmime bei priima sprendimus susijusius su jo privačiais interesais.

**Viešieji visuomenės (valstybės) interesai** – visuomenės (valstybės) suinteresuotumas.

Visuomenė tikisi, kad darbuotojas į darbą žiūrės kaip į pašaukimą.

**Kompetencija** – funkcinis gebėjimas adekvačiai atlikti tam tikrą veiklą, turėti jai pakankamai žinių, įgūdžių, energijos.

**Vertybė** – idėjos ir įsitikinimai formuojantys, skatinantys žmogaus būvį ar elgseną.

**Tolerancija** – pakantus gerbimas kitos nuomonės, požiūrių, įsitikinimų, tikėjimo.

1. **MOKYTOJŲ ETIKOS KODEKSO TIKSLAI IR UŽDAVINIAI**
2. Laikytis Kodekso reikalavimų – asmeninis pedagogo, siekiančio tinkamai ir kokybiškai atlikti savo pareigas, didinti profesijos prestižą ir pasitikėjimą šalies švietimo sistema, įsipareigojimas ir garbės reikalas, o jų pažeidimas užtraukia atsakomybę, numatytą Lietuvos Respublikos švietimo įstatyme ir kituose teisės aktuose, reglamentuojančiuose pedagogų veiklą.
	1. Etikos kodekso paskirtis nubrėžti tolerancijos ribas įstaigos narių tarpusavio santykiuose, išryškinti akademinės etikos požiūriu teisingą elgesį.
	2. Apsaugoti mokytojus, personalą, mokinius nuo veiksmų, galinčių pakenkti asmens bei mokyklos bendruomenės autoritetui.
	3. Vienas svarbiausių tikslų – neetiško elgesio  prevencija.
3. **PAGRINDINIAI ETIKOS KODEKSO PRINCIPAI IR REIKALAVIMAI**
4. Pedagogai savo veikloje vadovaujasi šiais pagrindiniais elgesio ir veiklos principais: pagarbos, teisingumo, žmogaus teisių pripažinimo, atsakomybės, sąžiningumo, atidos ir solidarumo.
	1. Pedagogas ir darbuotojas, vadovaudamasis *pagarbos principu*, įsipareigoja:
		1. Gerbti žmogų, jo teises ir laisves, laikytis Lietuvos Respublikos Konstitucijos, įstatymų, kitų teisės aktų reikalavimų, vidaus darbo tvarkos taisyklių ir šio Kodekso reikalavimų.
		2. Bendrauti su vaikais, jų tėvais (globėjais, rūpintojais), kitais įstaigos bendruomenės nariais jais palaikant saugią, atvirą, savivertę ir kūrybiškumą skatinančią atmosferą, pasitikint ir pripažįstant jų asmens orumą ir nelygstamą vertę, bendravimą.
		3. Santykiuose su bendruomenės nariais ir kitais piliečiais nediskriminuoti šių asmenų amžiaus, lyties ar lytinės orientacijos, negalės, rasės, etninės priklausomybės ar įsitikinimų, politinių pažiūrų aspektu.
		4. Vengti asmens orumo žeminimo, įžeidinėjimų ar priešiško elgesio.
	2. Vadovaudamasis *teisingumo principu*, mokyklos bendruomenės narys privalo:
		1. Viešai nereikšti savo simpatijų ir antipatijų ugdytiniams, vienodai gerbti visus.
		2. Sąžiningai vertinti ugdytinius pagal jų žinias ir/ar gebėjimus.
		3. Būti teisingu visiems dirbantiesiems, nepaisant tautybės, rasės, lyties, kalbos, kilmės, socialinės padėties, religinių įsitikinimų ir politinių pažiūrų.
		4. Būti teisingu, objektyviu ir neturėti asmeninio išankstinio negatyvaus nusistatymo, priimant sprendimus, užtikrinti savo sprendimų ir veiksmų motyvų pagrįstumą ir viešumą.
		5. Būti tolerantišku ir teisingu bendruomenės nusiskundimams, nepiktnaudžiauti administracinėmis galiomis.
		6. Su visais mokyklos bendruomenės nariais ir kitais piliečiais elgtis pagarbiai, korektiškai, vykdyti vadovų teisėtus nurodymus, pasiliekant teisę turėti savo nuomonę visais klausimais ir ją taktiškai reikšti.
		7. Atvirai dėstyti savo požiūrį į mokyklos veiklos organizavimą ir administravimą, reikšti kritines mintis, palaikyti atvirą, viešą klausimų svarstymą.
	3. Vadovaudamasis *konfidencialumo principu*, mokyklos bendruomenės narys privalo:
		1. Neskleisti konfidencialios informacijos apie kolegas ar pavaldinius (pvz. darbuotojo darbo užmokestis, karjeros ketinimai, asmeniniai, šeimos reikalai ir pan.).
		2. Neskleisti konfidencialios informacijos apie vaiką, neaptarinėti jos su kitais bendruomenės nariais ar kitais asmenimis.
		3. Nenaudoti privataus pobūdžio informacijos apie vaiką mokymo arba tyrimo tikslais, išskyrus atvejus, kai su tuo sutinka tėvai.
		4. Neskelbti konfidencialios informacijos, kuri patikėta tvarkyti (naudotis) darbo tikslais, jos neatskleisti, neprarasti ir neperduoti asmenims, neįgaliotiems jos sužinoti.
	4. Vadovaudamasis *atsakomybės principu*, mokyklos bendruomenės narys privalo:
		1. Tinkamai atlikti pareigybės aprašyme nustatytas funkcijas ir laiku vykdyti pavedamas užduotis, savo pareigas atlikti rūpestingai, vadovaudamasis institucijos suformuotais tikslais ir kryptimis.
		2. Inicijuodamas ir vykdydamas renginius, projektus, siejamus su mokyklos vardu, užtikrinti, kad jų rezultatai būtų naudingi.
		3. Vengti viešų ir privačių interesų konflikto.
		4. Atsakingai elgtis darbo vietoje, vengti žalingų įpročių, nebūti darbe apsvaigus nuo alkoholio, narkotinių, psichotropinių medžiagų, nevartoti alkoholinių gėrimų ir nerūkyti mokyklos teritorijoje.
	5. Vadovaudamasis *žmogaus teisių pripažinimo ir lojalumo* principu, mokyklos bendruomenės narys privalo:
		1. Būti paslaugus bendradarbiams, visai mokyklos bendruomenei.
		2. Nesutarimus su kolegomis stengtis išspręsti pripažįstant žmogaus teisę turėti kitą nuomonę, aptariant nesutarimus tarpusavyje, o neišsprendus ginčo pirmiausia kreiptis į mokyklos administraciją.
		3. Su vadovais elgtis pagarbiai, bendrauti korektiškai, vykdyti teisėtus jų nurodymus, savo nuomonę visais klausimais reikšti taktiškai.
		4. Nesutikimą su kolegų nuomone, pastabas dėl jų darbo rezultatų arba pedagoginės ir kitos veiklos trūkumų stengtis išsakyti korektiškai, nekritikuojant jų asmeninių savybių, tarpusavio bendravimą grįsti mandagumu ir tolerancija
		5. Skatinti palankią darbo atmosferą, nešmeižti, neapkalbinėti, neįžeidinėti kitų darbuotojų, darbe nedemonstruoti neigiamų emocijų.
		6. Informaciją riboti tada, kai būtina apsaugoti bendruomenės ir ugdytinių interesus arba kai tai reglamentuoja teisės aktai ir duomenų apsaugos reglamentas.
	6. Vadovaudamasis *sąžiningumo* principu, mokyklos bendruomenės narys privalo:
		1. Gebėti deramai atlikti savo pareigas, nuolat tobulinti savo profesinius gebėjimus ir įgytas kompetencijas panaudoti darbe.
		2. Teikti teisingą informaciją apie savo patirtį, profesinę padėtį ir kompetenciją, savo profesinėje veikloje sąžiningai naudoti išteklius, vadovautis švietimo įstaigos vidaus tvarkos taisyklėmis, nepiktnaudžiauti nei savo padėtimi, nei vaikų pasitikėjimu, jų nenaudoti asmeninės naudos tikslais.
		3. Konfliktinėmis aplinkybėmis elgtis sąžiningai, objektyviai ir nešališkai įvertinti aplinkybes, išklausyti abiejų pusių argumentus ir ieškoti objektyviausio sprendimo.
	7. Vadovaudamasis *atidos ir solidarumo* principu, mokyklos bendruomenės narys privalo:
		1. Bendrauti su mokiniais, jų tėvais (globėjais, rūpintojais), kolegomis ir bendruomene siekdamas geros mokinių savijautos, savo empatija ir veiksmais įrodydamas suprantąs vaiko (vaikų) emocinę būseną.
		2. Siekti, kad kolektyve vyrautų savitarpio pasitikėjimo, sutelkto komandinio darbo atmosfera; vengti šmeižto, apkalbų, įžeidinėjimų, nesutarimus su kolegomis siekti spręsti aptariant juos tarpusavyje.
		3. Saugoti mokyklos ir savo bei bendruomenės narių nepriekaištingą reputaciją, deramai ir kokybiškai atlikti savo pareigas.
	8. Mokyklos etikos normos pažeidžiamos kai:
		1. Profesinė konkurencija tarp kolegų įgyja nesąžiningas formas, dalyvaujama negarbinguose, neteisėtuose sandoriuose, nuslepiama visiems pedagogams skirta informacija, eskaluojami smulkmeniški konfliktai bei intrigos.
		2. Pedagogas bendradarbių arba tėvų, vaikų akivaizdoje nepagarbiai atsiliepia apie nedalyvaujančio kolegos pedagoginius gebėjimus, pažiūras ir asmenines savybes.
		3. Rekomenduojant suteikti apdovanojimą ar pateikiant rekomendaciją dėl veiklos vertinimo kitokiomis formomis, remiamasi politiniu vertinimu ar asmenine išankstine nepalankia nuostata, o ne dalykišku darbo vertinimu bei profesinėmis pretendento savybėmis.
		4. Paviešinama ar viešai aptarinėjama konfidenciali informacija apie kolegas ar pavaldinius (darbo užmokestis, karjeros ketinimai, asmeniniai reikalai ir pan.).
5. **KODEKSO PRIĖMIMAS IR ĮGYVENDINIMAS**
6. Etikos kodekso priežiūrą atlieka direktoriaus įsakymu sudaryta Etikos priežiūros komisija (toliau - Komisija), vadovaudamasi šio Etikos kodekso nuostatomis.
	1. Komisija sudaroma iš 3 narių. Komisijos narius ir pirmininką trims metams skiria ir tvirtina mokyklos direktorė. Komisija dirba vadovaudamasi Etikos kodeksu. Komisija į posėdžius turi teisę kviesti vadovus ir kitus su klausimu susijusius asmenis.
	2. Komisijos posėdžiai šaukiami atskiru direktorės įsakymu esant poreikiui.
	3. Komisijos posėdžiams vadovauja Komisijos pirmininkas.
	4. Pareiškimai dėl etikos pažeidimų teikiami raštu mokykloje nustatyta tvarka. Priimami svarstyti tik aiškiai motyvuoti pareiškimai. Anoniminiai pareiškimai nesvarstomi.
	5. Komisija, nusprendusi, kad svarstyto asmens elgesys pažeidė Etikos kodeksą, atsižvelgdama į pažeidimo pobūdį ir laipsnį, turi teisę tokį pažeidimą laikyti darbo pareigų pažeidimu ir taikyti moralinio poveikio priemones (pokalbis, žodinė pastaba ir kt.), reikalauti rašytinio paaiškinimo, įspėti raštu ir pan.
	6. Etikos kodeksas negali numatyti visų nepagarbos pripažintoms profesinėms vertybėms atvejų, todėl Komisija, nagrinėdama konkrečius pareiškimus dėl nederamo elgesio Etikos kodekso nenumatytais atvejais, turi spręsti, ar konkretus poelgis nesuderinamas su profesinės etikos vertybėmis, ar gali būti toleruojamas.
	7. Šis Etikos kodeksas priimtas, kaip bendruomenės sutarimas dėl tam tikrų vertybinių elgesio nuostatų, turėtų palaikyti siekį svarstyti, diskutuoti įvairiais etikos klausimais ir jų sprendimo būdais.
7. **BAIGIAMOSIOS NUOSTATOS**
8. Kodeksas ir jo pakeitimai tvirtinami mokyklos direktoriaus.
	1. Kiekvienas darbuotojas privalo savo veikloje vadovautis šiuo kodeksu.
	2. Pedagogų etikos kodeksas skatina svarstyti, diskutuoti etikos klausimais ir jų sprendimo būdais.
	3. Etikos kodekso pažeidimas laikomas Darbo tvarkos taisyklių pažeidimu.
	4. Priėmus šį Kodeksą jo originalas kartu su išrašu iš susirinkimo protokolo saugomas mokyklos direktoriaus.
	5. Su Kodekso turiniu supažindinamas kiekvienas bendruomenės narys pasirašytinai ant atskiro lapo, kuris saugomas kartu su Kodeksu.
	6. Naujai priimamas į darbą bendruomenės narys supažindinamas su šiuo Kodeksu pasirašytinai.
	7. Etikos kodeksas skelbiamas viešai mokyklos internetinėje svetainėje.

SUDERINTA

Mokytojų tarybos grupės posėdyje

2018 m. lapkričio 8 d.

Nutariamuoju sprendimu

(protokolo Nr. \_\_\_\_)

**Susipažinome su ETIKOS KODEKSU:**

|  |  |  |  |
| --- | --- | --- | --- |
| **Eil. Nr.** | **Vardas, Pavardė** | **Pareigos** | **Parašas** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Eil. Nr.** | **Vardas, Pavardė** | **Pareigos** | **Parašas** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |